Breznický potok (prítok kanála Veľké Revištia-Bežovce)

Breznický potok je potok v severovýchodnej časti okresu Sobrance. Je to ľavostranný prítok kanála Veľké Revištia-Bežovce s dĺžkou približne 11,4 km a je tokom VIII. rádu.

Pramení vo Vihorlatských vrchoch, v geomorfologickom podcelku Popriečny,  na západnom svahu vrchu Ščob () v nadmorskej výške približne 

Od prameňa tečie na západ v lesnom extraviláne obce Koňuš a priberá krátky prítok z juhozápadného svahu Ščobu. Vzápätí vstupuje do Východoslovenskej pahorkatiny a jej geomorfologického podcelku Podvihorlatská pahorkatina. Po dosiahnutí okraja lesa sa stáča na juhozápad a tečie na rozhraní lesa a poľnohospodársky využívanej pôdy. Potom sa stáča na juh a priberá ľavostranný prítok zo západného svahu Malého Ščobu. Postupne sa stáča na západ, priberá krátky ľavostranný prítok spod kóty () a opäť sa stáča na juhozápad. Tu začína mierne meandrovať a následne pri nevýrazného vrchu Tibavská tabla priberá ľavostranný Čierťažský potok. Potom vstupuje na 
Východoslovenskú rovinu podcelok Sobranecká rovina a pokračuje ďalej na juhozápad pričom svojim tokom tvorí hranicu katastrov obcí Vojnatina a Tibava. Južne od Tibavy priberá pravostrannú Tibavku, podteká štátnu  cestu č. 19 a stáča sa k juhu. Následne priberá ľavostranný Kruhovský potok, opäť sa zvrtne juhozápadným smerom a napokon západne od obce Orechová sa v nadmorskej výške približne  vlieva do kanála Veľké Revištia-Bežovce.

 Referencie 

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Vodné toky na Východoslovenskej rovine
Kategória:Koňuš
Kategória:Vojnatina
Kategória:Tibava